ПОКАНА ЗА ИЗРАЗЯВАНЕ НА ИНТЕРЕС

 Община Пловдив кани потенциални кандидати за позиция „Педагог“ по Проект „Изграждане на Комплекс за социално-здравни услуги за деца от 0 до 3 години и техните семейства в община Пловдив“.

 Проектът ще се реализира съвместно с Фондация "За Нашите Деца" по приоритетна ос 5: „Социално включване и насърчаване на социалната икономика", област на интервенция 5.2. „Социални услуги за превенция на социалното изключване и преодоляване на неговите последици", Оперативна програма „Развитие на човешките ресурси".

***Обща цел на проекта:*** Деинституционализация на децата от 0 до 3 години в България чрез предоставяне на адекватна и навременна подкрепа на семействата.

***Цели на проекта:***

1. Изграждане и функциониране на Комплекс за социално-здравни услуги за деца от 0 до 3 години и техните семейства в Община Пловдив;

2. Да се повиши обществената чувствителност и ангажираност към проблемите на рисковите групи деца и семейства;

3. Въвеждане на иновативни подходи и услуги за деинституционализация на децата и развитие на екипа за тяхното прилагане.

**1. Кандидатите следва да отговарят на следните изисквания:**

 Позицията „Педагог“ е част от структурата на Център за Ранна интервенция и дневна грижа за деца в риск и деца с увреждания в Комплекс за социално-здравни услуги за деца и семейства

* 1. **Основни изисквания**
* да са физически лица;
* да имат висше образование - завършена образователна степен бакалавър/магистър с професионално направление педагогика, социални дейности, социална педагогика, дефектология и комуникативни нарушения;
* да имат професионален опит не по-малък от 1 година в областта на социалните, здравните или образователните дейности;
* да познават нормативната уредба в областта на закрилата на детето, социалните услуги за деца и семейства;
* да притежават компютърна грамотност;
* да не са осъждани за умишлено престъпление от общ характер;

**1.2. Специфични изисквания**

***Ще се счита за предимство:***

* професионален опит при работа с деца със специални образователни потребности.

**2. Отговорности:**

* Работи с деца със специални образователни потребности посещаващи дневния център.
* Организира грижата за децата в дневна грижа и техните индивидуални програми.
* Договаря услугите и графика със семействата на децата в услугата.
* Подпомага самоподготовката и консултира родителите относно спецификата на подходящите за тях занимания.
* Съобразява с децата с възрастовите им особености и с образователните им потребности като използва подходящи образователни стратегии, методи и техники.
* Установява образователни потребности и дефицити на децата, планира и организира тяхното компенсиране.
* Дава консултации и изготвя индивидуални комплекси за работа в домашни условия.
* Информира и обсъжда с родителите дейностите и състоянието на децата.
* Организира и води занимателни и игрови дейности с децата.
* Води документация за работата с децата и семействата.

**3.** **Условия на поканата**

 Заинтересованите кандидати следва да представят: заявление (по образец) професионална биография, с подробно описание на изискуемите в т. 1 квалификация и опит (копие от документи за завършено образование, квалификация, сертификати; копие от документи удостоверяващи трудовия стаж), не по-късно от **16:00 ч. на 28.07.2015г.**

Кандидатите ще бъдат оценявани за опит и квалификация съгласно утвърдена Процедурата за подбор на кандидати.

 Заинтересуваните кандидати могат да получат допълнителна информация на: официален сайт на община Пловдив, както и на телефон 0888 699 482 всеки работен ден (понеделник – петък) от 9.00 до 17.00 часа.

 Документите следва да се подават в деловодството на община Пловдив на адрес: пл. „Стефан Стамболов“ № 1 в рамките на срока, определен по обявлението. Кандидати, подали документи след изтичане на срока, посочен в обявлението няма да бъдат допуснати до участие.